ଫାମସାଇକ୍ଲୋଭିର  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଫାମ‌ଭିର  , ହେଉଛି ଏକ ଔଷଧ ଯାହା ହର୍ପିସ୍ ଜୋଷ୍ଟର ଏବଂ ହର୍ପିସ୍ ସିମ୍ପ୍ଲେକ୍ସ ରୋଗମାନଙ୍କରେ ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଜେନିଟାଲ ହର୍ପିସ ଏବଂ ହର୍ପିସ ଲେବିଆଲିସ ରୋଗ ପାଇଁ ବ୍ୟବହୃତ ହୁଏ ଏବଂ ସକ୍ରିୟ ରୋଗର ଚିକିତ୍ସା ତଥା ବିସ୍ତାରକୁ ରୋକିବା ପାଇଁ ବ୍ୟବହୃତ ହୋଇପାରେ । ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଅଇ, ଏବଂ ତରଳ ଝାଡ଼ା ହୋଇପାରେ । ବୃକ୍‌କ ସମସ୍ୟା ଥିଲେ ସ୍ୱଳ୍ପ ମାତ୍ରା ବ୍ୟବହାର କରାଯାଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ ଏହାର ବ୍ୟବହାରର ଅଧ୍ୟୟନ ଭଲ ଭାବରେ କରାଯାଇ ନାହିଁ । ଏହା ପେନସାଇକ୍ଲୋଭିରର ଏକ ପ୍ରୋଡ୍ରଗ । ଏହା ଏକ ଗୁଆନୋସିନ୍ ଆନାଲଗ ସୃଷ୍ଟି କରେ ଯାହା ଫଳରେ ଡିଏନଏ ପଲିମରେଜ ଅବରୋଧ ହୋଇଥାଏ ଫାମସାଇକ୍ଲୋଭିର ୧୯୮୩ ମସିହାରେ ପ୍ୟାଟେଣ୍ଟ ହୋଇଥିଲା ଏବଂ ୧୯୯୪ରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୫୦୦ ମିଗ୍ରା ବିଶିଷ୍ଟ ୧୪ଟି ବଟିକାର ମୂଲ୍ୟ ୨୦୨୧ ସୁଦ୍ଧା ୨୮୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୬ ଡଲାର ଅଟେ ।